સંદીપ વૃજલાલ સાવલિયા સુરતમાં ગ્રાફિક ડિઝાઈનર છે અને પોતાનો બિઝનેસ કરે છે. સંદીપે સેટ ઉપર આવતાં પહેલા પણ ઘણી જ મહેનત કરી હતી. સંદીપે કહ્યું હતું કે, રજિસ્ટ્રેશન કરાવ્યા બાદ ઓડિશન માટે દિલ્હીથી ફોન આવ્યો હતા. ત્યારબાદ દિલ્હીમાં પસંદગી માટે અંતિમ રાઉન્ડ સુધી પહોંચ્યો હતો. આ અગાઉ સંદીપે અમિતાભ બચ્ચન અંગે કહ્યું હતું કે, બિગ બી ઘરે મહેમાન આવ્યા હોય તેવી રીતે સામે રહ્યા હતા અને પૌત્રની જેમ મહત્ત્વની સલાહ આપી હતી. આ ઉપરાંત સંદીપે કહ્યું હતું કે તેનું વજન આઠ વર્ષમાં એક કિલો પણ વધ્યું ન હોવાથી બિગ બીએ ખાવાપિવાની સલાહ આપી હતી. સંદીપે કેબીસીમાં ભાગ લેવા માટે સલાહ આપતા કહ્યું હતું કે, લોકોએ આસપાસની તમામ બાબતો ઉપર ધ્યાન આપવું જોઈએ અને વાંચન કરવું જોઈએ. આ ઉપરાંત કોઈપણ કંપનીના રેપર ઉપર કંપનીના નામ, લોગો વગેરે ધ્યાને લેવા જોઈએ અને હોટ સીટ ઉપર ક્યારેય ઉતાવળ ન કરવાની સલાહ આપી હતી.